**РҚББОӘО ғылыми-техникалық бағыттағы бөлімнің**

**2017 жылғы І жартыжылдықтағы қызметі туралы ақпарат**

Республикалық қосымша білім беру оқу-әдістемелік орталығы (бұдан әрі - РҚББОӘО) қызметінің мақсаты: бағдарламалық-әдістемелік, ұйымдастыру-мазмұндық, ақпараттық қамтамасыз ету арқылы балаларға қосымша білім беру жүйесін дамыту.

РҚББОӘО ғылыми-техникалық бағыттағы бөлімі өз қызметін қосымша білім беру жүйесін іске асырады.

Ғылыми-техникалық бағыттағы бөлім 2017 жылғы І жартыжылдықта келесі іс-шараларды іске асырды:

**1. «Республикалық мектеп олимпиадаларын, конкурстар, республикалық маңызы бар мектептен тыс іс-шаралар өткізу» 010 бюджеттік бағдарламасы аясында әзірленді:**

**1) «Балалардың ғылыми-техникалық шығармашылығы» бейнесабақтары.**

Бейнесабақтардың саны – 11.

«Балалардың ғылыми-техникалық шығармашылығы» бейнесабақтарының мақсаты: білім берудегі жалпы әлемдік үрдістерді есепке ала отырып, балаларға қосымша білім беру жүйесін дамыту, сапасы мен тиімділігін арттыру, балаларға қосымша білім беру жүйесін бағдарламалық-әдістемелік, оқу-әдістемелік, ақпараттық қамтамасыз ету, шығармашылық құзыреттілікте, үздіксіз білім беру мен тәрбие беруде, кәсіби өзін-өзі анықтауда тұлғаның бәсекелік басымдылықтарын қалыптастыру.

«Балалардың ғылыми-техникалық шығармашылығы» бейнесабақтарының міндеттері:

1) балаларға ғылыми-техникалық шығармашылығы жүйесі үшін қосымша білім беру оқу бағдарламаларын әзірлеу;

2) балаларға ғылыми-техникалық бағыты бойынша қосымша білім беру жүйесінің педагог кадрлары мен жетекшілеріне арналған әдістемелік әдебиеттер әзірлеу;

3) балаларға ғылыми-техникалық бағыты бойынша қосымша білім педагогтарының озық тәжірибелерін зерделеу, жинақтау және насихаттау.

1. Автотрассалық модельдеу моделіне жобалау-конструкторлық қызметі;

2. Лақтыратын планерді құру;

3. СУ-7Б планер моделін дайындау;

4. Қарапайым аэроглиссерді құру;

5. Желкенді кеме;

6.Автокөлік құру;

7. Қағаздан квиллинг;

8. Динамикалық старт моделін дайындау. СУ-27 жойғыш ұшағы;

9. СУ-15 ұшақ моделін дайындау;

10. Әскери кеме;

11. Мотоциклді дайындау және оны оқу-жаттығуда техникалық қызмет көрсету.

**2. «Республикалық мектеп олимпиадаларын, конкурстар, республикалық маңызы бар мектептен тыс іс-шаралар өткізу» 010 бюджеттік бағдарламасы аясында әзірленді:**

**1) Республикалық техникалық шығармашылық және өнертапқыштардың (әуе, зымыран, көлік, кеме құрастыру) жарысы** (2017 жылғы 11-14 маусым Қостанай қ.).

**Жарыстың мақсаты:** Қазақстан Республикасында балалардың техникалық шығармашылығын дамыту, тұлғаның шығармашылық құзыреттілігінде бәсекелестік артықшылықтарын қалыптастыру, білім алушылардың өзін-өзі кәсіби анықтауы үшін жағдай жасау.

Жарыстың міндеттері:

1) әр түрлі өңірлердің білім алушылары мен педагогтерінің тәжірибе алмасуына жағдай жасау;

2) техникалық шығармашылық бойынша үздік жұмыс тәжірибесін насихаттау;

3) балаларды инновациялық ғылыми-техникалық шығармашылыққа тарту;

4) инновациялық технологиялар саласында жаңа құзыреттілікті қалыптастыру;

5) техникалық шығармашылық және өнертапқыштық саласында оқитын дарынды, талантты білім алушыларды анықтау;

6) топпен шығармашылық жұмыс дағдыларын қалыптастыру;

7) іс-шаралар арқылы қосымша біліммен қамтылған балалар санын арттыруға ықпал ету.

Қостанай қаласында Республикалық жарыста облыстың және Астана, Алматы қалаларында аймақтық жарыстардың жеңімпаздары – 160 адам қатысты.

Жарыс қорытындысы бойынша қазылар алқасы жеңімпаздарды анықтады. Жеңімпаздарға I, II, III дәрежелі (48 диплом) сыйлықтар, дипломдар берілді. Жалпы командалық есеп бойынша жеңімпаздарға медальдар, ал командаларға кубоктар тапсырылды. Жеңімпаздарды дайындаған мұғалімдерге, Білім беру басқармасының, өңірлік оқу-әдістемелік орталығының өкілдеріне және Жарысты өткізуде көмектескен басқа да тұлғаларға (93) алғыс хаттар табыс етілді. Қатысушыларға (160) сертификаттар табыс етілді.

**2) «Республикалық үйлестіру кеңесінің кеңейтілген отырысы»** (2017 жылғы 13 маусым).

«Болашаққа бағдар: рухани жаңғыру» мақала аясында «Қазақстан Республикасындағы балалар мен жастардың ғылыми-техникалық шығармашылық жүйесін дамытудың 2015-2018 жылдарға арналған тұжырымдамалық тәслдерін орындау» тақырыбында ғылыми-техникалық бағыттағы білім беру ұйымдарының басшыларының Республикалық үйлестіру кеңесінің кеңейтілген отырысы өтті.

Отырыстың жұмысына Қостанай облыстық мәслихатының "Нұр Отан" ХДП фракциясының депутаты, ҚР БҒМ РҚББОӘО өкілдері, Қостанай облысы әкімдігінің білім басқармасы, жоғары оқу орындарының оқытушылары, Ресей қауымдастығының робототехника білім беру оқу– әдістемелік орталығының өкілі, техникалық шығармашылық орталықтары және жас техниктер станцияларының басшылары қатысты. Барлығы 60 адам қатысты.

**3. www.ziyatker.org сайтында білім алушылар арасында, сондай-ақ білім беру ұйымдарының педагогтері арасында қашықтықтан өткізілген республикалық байқаулардың қорытындылары жарияланды. Барлығы 992 білім алушы қатысты.**

**1) «Ұлттық қолөнер - бабалар мұрасы» республикалық интернет-байқауы** (2017 жылғы 10 ақпан – 24 наурыз).

**Байқаудың мақсаты:** балалардың адамгершілік құндылықтарын, Отанға деген саналы құрмет пен махаббат сезімін, балалардың танымдық және шығармашылық қабілеттерін дамыту.

**Міндеттері:**

1) білім алушылардың ұлттық қолөнер саласы бойынша шығармашылық белсенділігін дамыту;

2) көркем - эстетикалық талғамдарын, қабілеттерін және дағдыларын қалыптастыру;

3) байқағыштық, зейінділік, логикалық ойлау қабілеттерін дамыту;

4) ұлттық қолөнерге деген сүйіспеншілігін дамыту.

Байқауға барлығы **295** жұмыскеліп түсті.

Байқауға келесі жас санаттары бойынша 7-17 жас аралығындағы білім алушылар қатысты.

**2) «Жастар. Ғылым. Техника» республикалық интернет-байқауы**(2017 жылғы 3 наурыз – 28 сәуір).

**Байқаудың мақсаты:** балалар мен жастардың ғылыми-техникалық шығармашылығын жетілдіру және ынталандыру, білім алушылардың шығармашылық әлеуетін дамыту және оқу-зерттеу қызметін ұйымдастыру арқылы заманауи жетістіктерді көрсету.

**Міндеттері:**

1) балалар мен жастардың арасында ғылымды насихаттау, ғылым мен технологиялар саласындағы білім алушылардың білімдерін дамыту, оларды ғылым, техника және технология салаларындағы мамандықтарына кәсіби бағдарлау;

2) білім алушылардың ғылыми зерттеушілік және оқу-танымдық қызметін белсендіру;

3) білім алушылардың шығармашылық зияткерлік қызметін насихаттау, балалардың интеллектуалдық әлеуетін сақтауға және дамытуға қоғам назарын аудару.

Байқауға барлығы **66** жұмыскеліп түсті. **38 қатысушы** жеңімпаз болып анықталды. Байқауға 11-17 жас аралығындағы білім алушылар қатысты.

**3) «Ер есімі-ел есінде» республикалық интернет-байқауы (**2017 жылғы 15 наурыз – 24 мамыр).

**Байқаудың мақсаты:** балалардың адамгершілік құндылықтарын, Отанға деген саналы құрмет пен махаббат сезімін, балалардың танымдық және шығармашылық қабілеттерін дамыту.

**Міндеттері:**

1) тарихи оқиғаларға назар аударту арқылы патриоттық дүниетанымды қалыптастыру;

2) Ұлы Отан соғысы оқиғаларын оқуға ынталандыру;

3) Ұлы Отан соғысындағы Жеңістің тарихи құндылықтарына білім алушылардың рухани ортақтастық, патриоттық сезімін тәрбиелеу;

4) байқау жұмысын орындау және әзірлеуде шығармашылық ойлау және эстетикалық талғамын дамыту;

5) қолданбалы өнерге деген сүіспеншілікті тәрбиелеу.

Байқауға барлығы **316** жұмыскеліп түсті. **161 қатысушы** жеңімпаз болып анықталды. Байқауға 7-17 жас аралығындағы білім алушылар қатысты.

**4) «Ғарыш – ғалам мұхиты» республикалық интернет-байқауы** (2017 жылғы 3 сәуір – 15 мамыр).

**Байқаудың мақсаты:** балалардың шығармашылық әлеуетін іске асыруға және өнерге деген көз-қарасы көркемдік-эстетикалық тәрбиелеуге жағдай жасау.

**Міндеттері:**

1) балалардың көркем шығармашылығын ғарыш дүниетанымында көрсетуге насихаттау;

2) зерттеушілік қызметтегі білім алушылардың дағдыларын дамыту;

3) көркем-дарынды, шығармашылықпен ойлайтын балаларды анықтау және қолдау;

4) балалар жұмыстарының көркемсурет қорын қалыптастыру.

Байқауға барлығы **110** жұмыскеліп түсті. **57 қатысушы** жеңімпаз болып анықталды. Байқауға 7-17 жас аралығындағы білім алушылар қатысты.

**5) «Болашақтың балалары» республикалық интернет-байқауы** (2017 жылғы 2 наурыздан - 22 мамыр).

**Байқаудың мақсаты:** білім алушыларды шығармашылық әрекетке тарту, дарынды балаларды анықтау және қолдау, олардың танымдық қызығушылықтарға ынталандыру.

**Міндеттері:**

1) білім беру ұйымдарының білім алушыларының ғылыми-техникалық және ғылыми-зерттеу қызметіне қызығушылық білдіруін ынталандыру;

2) жастардың ғылыми-технологиялық және зерттеу жұмыстарының бәсекеге қабілеттілігін арттыру;

3) жастарды жобалау, зерттеу, инженерлік жұмыспен қамту және ғылыми-техникалық шығармашылық пен өнертапқыштыққа, қоғамдық маңызы бар қызметтегі жалпы мәдениетін арттыру;

4) білім алушылардың патриоттық сезімін қалыптастыру, ғылыми-техникалық жұмыс саласында өз жетістіктері арқылы мемлекеттің жетістіктеріне қол жеткізуге ұмтылу;

5) кіші және орта жастағы білім алушылардың танымдық, шығармашылық, тәжірибелік, зерттеу, қызметінің қызығушылығын қалыптастыру үшін жағдай жасау;

6) әлеуметтік және кәсіби өзін-өзі анықтауда дарынды жастарға қолдау көрсету.

Байқауға 5-17 жас аралығындағы білім алушылар қатысты. Байқауға барлығы **57** жұмыскеліп түсті. **48** қатысушы жеңімпаз болып анықталды.

**6) «Балалар және ғарыш» республикалық интернет-байқауы** (2017 жылғы 10 сәуір - 19 мамыр).

**Байқаудың мақсаты:** балалардың рухани-адамгершілік әлеміне, олардың адам және ғарыш туралы ойларын, адам мен ғаламның, ғаламшардың өзара байланысы туралы назарларын аудару.

**Міндеттері:**

1) ғарыш дүниетанымы көрсетілетін, балалардың көркем шығармашылығын насихаттау;

2) көркем–дарынды, шығармашылықпен ойлайтын балаларды анықтау және қолдау;

3) баланың бейнелі ойлауға дамытуға жәрдемдесу;

4) ғарыш саласында конструкторлар, отандық ғалымдардың жетістіктерін насихаттау.

Байқауға барлығы **113** жұмыскеліп түсті. **62** қатысушы жеңімпаз болып анықталды. Байқауға 7-17 жас аралығындағы білім алушылар қатысты.

**7)** **«Әуе, көлік, кемемодельдеу және ауыл шаруашылығының техникасы» республикалық интернет-байқауы** (2017 жылғы 18 наурыз – 26 мамыр).

**Байқаудың мақсаты:** ғылыми-техникалық бағытта қосымша білім беру педагогтері арасында үздік педагогикалық тәжірибені анықтау және тарату.

**Міндеттері:**

1) әуе, көлік, кемемодельдеу және ауыл шаруашылығының техникасын өндіру бойынша балалардың техникалық шығармашылығын дамыту;

2) модельдеу және жобалау объектілері негізін оқытушыларды үйретуге насихаттау;

3) ғылыми-техникалық бағытта қосымша білім беру мамандарының кәсіби және бәсекеге қабілеттілігін арттыру;

4) балалардың ғылыми-техникалық шығармашылығында қосымша білім беру жас мамандарының жобалық, зерттеушілік, конструкторлық және өнертапқыштық қызметінің жалпы мәдениетін арттыру;

5) ғылыми және анықтамалық әдебиет жұмысына, ғылыми ұйым және еңбек мәдениетіне жағдай жасау.

Байқауға жалпы орта, қосымша, техникалық және кәсіптік білім беру ұйымдарының педагог жұмыскерлері қатысты. Байқауға барлығы **11** жұмыскеліп түсті. **9 қатысушы** жеңімпаз болып анықталды.

**8) «EXPO-2017 балалардың көзімен» республикалық интернет-байқауы** (2017 жылғы 14 сәуір – 23 маусым).

**Байқаудың мақсаты:** балалардың экологиялық мәдениетін және жаһандық проблемаларына белсенді өмірлік позициясын дамыту.

**Міндеттері:**

1) «Жасыл экономика» саласында балалар шығармашылығын көпшілікке тарату;

2) экологиялық ойлау мәселелері бойынша ғылыми-зерттеу қызметінің дағдыларын дамыту;

3) көркем-дарынды, шығармашылықпен ойлайтын балаларды анықтау және қолдау;

4) балалар жұмыстарының көркемсурет қорын қалыптастыру.

Байқауға барлығы **24** жұмыскеліп түсті.

Байқауға келесі жас санаттары бойынша 4-17 жас аралығындағы білім алушылар қатысты.

**4.** Балаларға қосымша білім беруді әдістемелік қамтамасыз етуді жетілдіру мақсатында [**www.ziyatker.org**](http://www.ziyatker.org) сайтында «Темірқазық» журналдының электрондық нұсқаларын шығару бойынша жұмыстар жалғасуда (№ 3,4);

Ғылыми-техникалық бағыттағы

бөлім жетекшісі Ф. Алдабергенов